laion/Wikipedia-Exotic huggingface dataset:
Duncan Haldane

Frederick Duncan Michael Haldane (sündinud 14. septembril 1951 Londonis) on Briti füüsik, 2016. aasta Nobeli füüsikaauhinna laureaat. Alfred P. Sloan Foundation Research Fellow (1984–88) Fellow of the American Physical Society (1986–) Fellow of the American Academy of Arts and Sciences (Boston) (1992–) Oliver E. Buckley Condensed Matter Physics Prize of the American Physical Society (1993) Fellow of the Royal Society of London (1996–) Fellow of the Institute of Physics (UK) (1996–) Fellow of the American Association for the Advancement of Science (2001–) Lorentz Chair at the Lorentz Institute, Leiden (2008) co–recipient (with Charles Kane and Shoucheng Zhang, (photo, talk) of the 2012 ICTP Dirac Medal Simons Fellow in Theoretical Physics (2013–2014) Nobeli füüsikaauhind 2016 (koos David J. Thouless ja J. Michael Kosterlitz) National Academy of Sciences (Foreign Associate) (2017. a mais) "F. Duncan M. Haldane" (inglise). AIP | American Institute of Physics. Vaadatud 15. septembril 2018. "Haldane, Prof. (Frederick) Duncan (Michael)". ukwhoswho.com (inglise). Vaadatud 15. septembril 2018.  Duncan Haldane – pildid, videod ja helifailid Wikimedia Commonsis Koduleht
Munitsipaalpolitsei

Munitsipaalpolitsei on omavalitsusele alluv politsei. Eestis tegutseb Tallinna munitsipaalpolitsei. Varem tegutses Pärnu munitsipaalpolitsei.[viide?] Ka Tartus moodustati märtsis 1990 munitsipaalpolitsei.[viide?] "Eesti keele seletavas sõnaraamatus" (vaadatud 14.09.2018)
Aštrioji Kirsna

Aštrioji Kirsna on küla Leedus Lazdijai rajoonis, Būdvietise valla halduskeskus. Külas on postkontor, raamatukogu ja keskkool. Vaatamisväärsuseks on sealse mõisa hoonetekompleks, mille juurde on ka küla ise kujunenud. Nõukogude perioodil oli küla kohaliku sovhoosi keskasulaks. [1] Küla portaalis vietoves.Lt
John L. Hall

John Lewis Hall (sündinud 21. augustil 1934 USA Colorado osariigis Denveris) on Ameerika Ühendriikide füüsik, Nobeli füüsikaauhinna laureaat (2005) koos Theodor W. Hänschi ja Roy Glauberiga töö eest täppisspektroskoopias. Hall töötab Colorado Boulderi ülikoolis, ta on USA Teaduste Akadeemia liige.
Dmitri Kalinin

Dmitri Vladimirovitš Kalinin (vene keeles Дмитрий Владимирович Калинин; sündinud 22. juulil 1980) on Venemaa jäähokimängija, kaitsja. Kalinin alustas karjääri 1995. aastal Tšeljabinski Traktoris. 1998. aastal valiti ta NHL-i draft '​is Buffalo Sabresi poolt 18. valikuna. Põhja-Ameerikasse suundus ta hooajal 1998–99, mängides esmalt Quebec Major Junior Hockey League'i klubis Moncton Wildcats ning seejärel American Hockey League'i klubis Rochester Americans. Sabresi meeskonnas tegi ta debüüdi hooajal 1999–00. Sabresis veetis ta kokku kaheksa hooaega, kuid hooaja 2004–05 Venemaal Magnitogorski Metallurgis. Hooajal 2008–09 liitus ta New York Rangersiga ning hooaja lõpus mängis ta veel Phoenix Coyotesis. Hooajal 2009–10 liitus Kalinin KHL-i klubiga Ufa Salavat Julajev. Järgmisel hooajal võitis ta klubiga Gagarini karika. Hooajal 2011–12 suundus ta Peterburi SKA-sse. Hooajal 2014–15 võitis ta klubiga Gagarini karika. Aastatel 2016–2019 mängis ta kolm hooaega Moskva Spartaki ridades. Hooajal 2019–20 mängis ta taas Tšeljabinski Traktoris. Hooaegadel 2009–10 ja 2011–12 on ta valitud KHL-i hooaja sümboolsesse koosseisu. Venemaa jäähokikoondise koosseisus on ta osalenud üheksatel maailmameistrivõistlustel ning tulnud kolmel korral maailmameistriks. Lisaks kuulus ta Venemaa meeskonda 2010. aasta taliolümpiamängudel. Dmitri Kalinin. eliteprospects.com. Vaadatud 14.9.2018 Dmitri Kalinin hockeydb.com lehel
Toimkond

Toimkond on rühm isikuid mingi ülesande täitmiseks. Sõjaväes moodustatakse toimkondi lühikeseks ajaks (harilikult üheks ööpäevaks) korraliste teenistusülesannete täitmiseks. Sõjaväes on levinud näiteks siseteenistustoimkonna ja tööteenistustoimkonna moodustamine. vahtkond "Eesti keele seletavas sõnaraamatus" (vaadatud 14.09.2018) Eesti entsüklopeedia. 9. köide: SUN–TÜRG. Tallinn: Eesti Entsüklopeediakirjastus, 1996, lk 452.
Pavel Datsjuk

Pavel Valerjevitš Datsjuk (vene keeles Па́вел Вале́рьевич Дацю́к; sündinud 20. juulil 1978 Sverdlovskis) on Venemaa jäähokimängija, kes mängib keskründajana KHL-i klubis Jekaterinburgi Avtomobilist. Datsjuk alustas karjääri hooajal 1996–97 Venemaa kõrgliiga klubis Jekaterinburgi Spartakis, kus mängis kokku kolm hooaega. 1998. aastal valiti ta NHL-i draft '​is Detroit Red Wingsi poolt 171. valikuna. Hooajad 1999–00 ja 2000–01 mängis ta Kaasani AK Barsis. Detroit Red Wingsiga liitus ta hooajal 2001–02. Kokku mängis ta aastatel 2001–2016 Red Wingsis 14 hooaega; hooajal 2004–05 mängis Moskva Dinamos, tulles Venemaa meistriks, ja 2012–13 Moskva CSKAs. Red Wingsi meeskonnas võitis ta Stanley karika aastatel 2002 ja 2008. Aastatel 2008, 2009 ja 2010 pälvis ta NHL-i parimale kaitsvale ründajale antava Frank J. Selke Trophy. Lisaks pälvis ta neljal korral Lady Byng Memorial Trophy. NHL-i tähtede mängule valiti ta kokku neljal korral. 2016. aastal sõlmis ta Peterburi SKA-ga kahe aasta pikkuse lepingu. Hooajal 2016–17 võitis ta klubiga Gagarini karika. 2018. aasta aprillis pikendas ta lepingut Peterburi SKA-ga aasta võrra. 2019. aasta juunis sõlmis ta aastase lepingu Jekaterinburgi Avtomobilistiga. Aastatel 2011 ja 2013 on ta pälvinud Venemaa parimale jäähokimängijale antava Kharlamovi auhinna. Venemaa jäähokikoondise koosseisus on ta tulnud 2012. aastal maailmameistriks. Olümpiamängudelt on ta Venemaa meeskonnaga võitnud pronksi (2002) ja kulla (2018). Venemaa koondisse kuulus ta ka veel 2006., 2010. ja 2014. aasta taliolümpiamängudel. 2018. aastal võidetud olümpiakullaga sai ta üheks vähetest mängijatest, kes on võitnud karjääri jooksul olümpiakulla ja Stanley karika ning tulnud maailmameistriks. 2017. aastal valiti ta NHL-i saja kõigi aegade parima mängija hulka. Pavel Datsjuk veebilehel hockeydb.com Pavel Datsjuk veebilehel eliteprospects.com
Eesti Tervishoiukoda

Eesti Tervishoiukoda oli Saksa okupatsiooni ajal 1943–1944 tegutsenud tervishoiuorganisatsioon, mille ülesannete seas oli riiklik tervishoiukorraldus. Koja juhataja oli Theodor Asu. Tervishoiukoda jagunes kutserühmitusteks, mille juhatajad ja Tervishoiukoja nõukogu liikmed olid: kutserühmitus I (arstidekoda), juhataja Theodor Asu; kutserühmitus II (hambaarstidekoda), juhataja Henn Unt; kutserühmitus III (rohuteadlastekoda), juhataja Erich Tõnisson; kutserühmitus IV (õdedekoda), juhataja Anna Erma; kutserühmitus V (ämmaemandatekoda), juhataja Marta-Luise Pardu. Peale nende kuulus Tervishoiukoja nõukogusse Eesti Omavalitsuse Sisedirektooriumi tervishoiuvalitsuse juhataja Eduard Pihlak. Arstide Koda Rohuteadlaste Koda Kutsuti ellu Eesti Tervishoiukoda, Eesti Sõna, nr. 34, 12 veebruar 1943
Teleoloogiline jumalatõestus

Teleoloogiline jumalatõestus (ka teleoloogiline argument) on kava või eesmärgi alusel põhjendada jumala olemasolu; üks jumalatõestusi. Näiteks: jumala olemasolule viitab looduse eesmärgipärasus ja otstarbekus. Kriitika: eesmärgipärasus ja otstarbekus on seletavad bioloogilise evolutsiooniteooriaga.
John Hall (preester)

John Robert Hall (sündinud 13. märtsil 1949 Londonis) on Inglismaa kiriku preester. 2018. aasta seisuga on ta diakon Westminster Abbeys ja Ühendkuningriigi kuninganna Elizabeth II kaplan.
Kõrgvesi

Kõrgvesi on mingis veekogus (enamasti jõe kontekstis) valitsev olukord, kus seal on kõrge vesi. Kõrgvesi võib olla põhjustatud nt voolusängi ummistumisest või meredes ja järvedes ka ajuveest. Ajuvesi Suurvesi Tulv Keskkonnasõnaraamat 2004 [1] (vaadatud 06.03.2012) Eesti kirjakeele seletussõnaraamat, 2009. [2]
Vabariigi Presidendi Rahvusvähemuste Ümarlaud

Vabariigi Presidendi Rahvusvähemuste Ümarlaud on Eesti presidendi kokku kutsutud nõuandva õigusega alaliselt tegutsev kogu (ümarlaud), mis koosneb ekspertkogust ja rahvusvähemuste esindajate kojast. Ümarlaua eesmärk on riigi- ja ühiskonnaelu, sealhulgas rahvuslike, majanduslike ja sotsiaalpoliitiliste küsimuste arutamine. President kutsus ümarlaua esimest korda kokku 10. juulil 1993. https://www.riigiteataja.ee/akt/110068 (vaadatud 14.09.2018) Rahvusvähemuste kultuuriseltsid Eestis. Tallinn, Eesti Keele Sihtasutus, 2001. Lk 14 Rahvusvähemuste kultuuriseltsid Eestis. Tallinn, Eesti Keele Sihtasutus, 2001. Lk 14-16
Ida-Virumaa Rahvuskultuuriseltside Ümarlaud

Ida-Virumaa Rahvuskultuuriseltside Ümarlaud on Ida-Viru maakonnas tegutsev infokeskus, mis koondab Ida-Virumaal tegutsevaid rahvuskultuuriseltse. Keskuse kontor asub Jõhvis aadressil Keskväljak 1. Ümarlaud asutati märtsis 1995. Ümarlaua juhatuse esimees on[millal?] Margarita Ostroumova. Rahvusvähemuste kultuuriseltsid Eestis. Tallinn, Eesti Keele Sihtasutus, 2001. Lk 24 Rahvusvähemuste kultuuriseltsid Eestis. Tallinn, Eesti Keele Sihtasutus, 2001. Lk 24-27
Vahe tänav

Vahe tänav on tänav mitmes Eesti linnas, alevis ja alevikus: Vahe tänav Alu alevikus Vahe tänav Aseri alevikus Vahe tänav Elva linnas Vahe tänav Helme alevikus Vahe tänav Järvakandi alevis Vahe tänav Jõhvi linnas Vahe tänav Kiviõli linnas Vahe tänav Kuressaare linnas Vahe tänav Käru alevikus Vahe tänav Maardu linnas Vahe tänav Mehikoorma alevikus Vahe tänav Mustla alevikus Vahe tänav Märja alevikus Vahe tänav Nõo alevikus Vahe tänav Otepää linnas Vahe tänav Paide linnas Vahe tänav Pärnu linnas Vahe tänav Põltsamaa linnas Vahe tänav Rapla linnas Vahe tänav Roosna-Alliku alevikus Vahe tänav Rõngu alevikus Vahe tänav Sonda alevikus Vahe tänav Tallinna linnas Vahe tänav Tartu linnas Vahe tänav Valjala alevikus Vahe tänav Vasula alevikus Vahe tänav Viljandi linnas Vahe tänav Väätsa alevikus
Tarvi Sits

Tarvi Sits (16. märts 1975) on eesti riigiametnik, alates 2018. aasta juunist kuni juunini 2023 oli ta Kultuuriministeeriumi kantsler. Tarvi Sits lõpetas 1993. aastal Lihula Keskkooli ja 2001. aastal Tartu Ülikooli ajaloo erialal. Sits töötas alates 2013. aastast Kultuuriministeeriumis, esmalt oli ta kultuuriväärtuste asekantsleri ametikohal, alates 11. juunist 2018 kuni 11. juunini 2023 ministeeriumi kantsler. Varasematel aastatel on ta muu hulgas olnud Muinsuskaitseameti peadirektori asetäitja, omavalitsustegelane ning üldhariduskooli ajalooõpetaja. Tarvi Sits on abielus, peres on kaks last.
Peter Regin

Peter Regin Jensen (sündinud 16. aprillil 1986 Herningis) on Taani jäähokimängija, kes mängib keskründajana Saksamaa kõrgliigaklubis Berliini Eisbären. Ta alustas karjääri hooajal 2002–03 Taani kõrgliiga klubis Herning, kus mängis kokku kolm hooaega. Hooaegadel 2002–03 ja 2004–05 tuli ta klubiga Taani meistriks. Hooajal 2003–04 valiti ta Taani liiga hooaja uustulnukaks. Aastatel 2005–2008 mängis ta kolm hooaega Rootsi kõrgliiga klubis Timrå. 2004. aastal valis Ottawa Senators ta NHL-i draft '​is 87. valikuna. Senatorsiga sõlmis ta lepingu juunis 2008. Hooaega 2008–09 alustas ta Senatorsi noorteklubis Binghamton Senatorsis American Hockey League'is. Senatorsi meeskonnas tegi ta NFL-is debüüdi 2009. aasta jaanuaris. Senatorsis mängis ta ka järgmised neli hooaega. Juulis 2013 sõlmis ta üheaastase lepingu New York Islandersiga, kuid juba veebruaris 2014 suundus ta Chicago Blackhawksi. Hooaja 2014–15 veetis ta põhiliselt Blackhawksi noorteklubis Rockford IceHogs. Aastatel 2015–2021 mängis ta KHL-i klubis Helsingi Jokerit. 2016. aasta veebruaris valiti ta KHL-i kuu parimaks ründajaks. 2020. aasta aprillis lahkus ta Jokeritest, kuid sõlmis 2020. aasta septembris klubiga taas üheaastase lepingu. 2021. aasta aprillis sõlmis ta üheaastase lepingu Šveitsi kõrgliigaklubiga Ambrì-Piotta. 2022. aasta juunis liitus ta Eisbäreniga. Taani jäähokikoondise koosseisus on ta alates 2005. aastast osalenud 10 maailmameistrivõistlustel. Parimaks tulemuseks on olnud veerandfinaali jõudmine 2010. aastal. Lisaks osales ta Taani koondisega 2022. aasta taliolümpiamängudel. Peter Regin. eliteprospects.com. Vaadatud 15.9.2018 "REGIN PALAA JOKERIPAITAAN". Jokerit. 19.9.2020. Vaadatud 24.1.2021 Peter Regin NHL.com lehel Peter Regin KHL.ru lehel Profiil veebilehel hockeydb.com
Rembetiko

Rembétiko või rebétiko (kreeka k. ρεμπέτικο) on Kreeka muusika stiil, mis levis Kreekas ja kreeka diasporaas laialdaselt 20. sajandi esimesel poolel ja keskel. See on peamiselt (sadama)linnade muusika, peamiselt tavernides esitatav, tugevate idapoolsete mõjutusega (ilmselt 1920. aastate re-migratsiooni tulemusena). Oluliseks muusikainstrumendiks on buzuki (μπουζούκι), 20. sajandi keskelt alates ka elektribuzuki (μπουζούκι ηλεκτρικό), mis siitkaudu sai ka laïka-muusikas ja mitmetes teistes Kreeka muusika stiilides valdavaks sooloinstrumendiks. Peamiseks rembétiko-muusika rütmiks on zei(m)békiko (ζεϊμπέκικο). Tuntumad rembétiko-muusikud on järgmised: Vassílis Tsitsánis (Βασίλης Τσιτσάνης, 1915–1984), Márkos Vamvakáris (Μάρκος Βαμβακάρης, 1905–1972), Sotiría Béllou (Σωτηρία Μπέλλου, 1921–1997), Róza Eskenázi (Ρόζα Εσκενάζυ, "Τράβα ρε αλάνη", 1934, σύνθ. Κ.Σκαρβέλη), Maríka Nínou (Μαρίκα Νίνου, 1922–1957) jt.
Bossanoova

Bossanoova ehk bossa nova (portugali keeles bossa nova, 'uus suundumus'), ka bossa, on Brasiiliast pärit muusikastiil, mis alates 1950. aastate lõpust levis laiemalt kogu maailmas, algul džässmuusika stiilina, hiljem ka popmuusikas. Bossanoova tuntumad esindajad on Antonio Carlos Jobim, Stan Getz, João Gilberto ja Astrud Gilberto, Brasil '66 jt. Eestis on bossanoovat esitanud Uno Loop jt. sonaveeb.ee[alaline kõdulink] E-keelenõu, vaadatud 21.11.2018.
Eddy Arnold

Richard Edward Arnold (15. mai 1918 – 8. mai 2008) oli Ameerika Ühendriikide kantrilaulja. Üks tuntumaid tema esitatud laule on "Make the world go away" (1965). 2000 – National Medal of Arts
Cumbia

Cumbia on folkloorne rütm ja tants Colombias. 1940ndatel hakkas cumbia levima Colombia sisemaal laiemalt koos teiste costeña-muusika vormidega, nagu porro ja vallenato. Oli algselt töölisklassi muusika, kuid saavutas hiljem laiema leviku kogu ühiskonnas. Nüüdisajal on cumbia saanud muusikastiiliks. Tuntud cumbia-muusikuid: - Lucho Bermúdez (klarnetist), jt. Cumbia
Brasiilia muusika

Brasiilia muusika Tuntud Brasiilia muusikastiil on samba. Bossanoova (portugali k. bossa nova) on teine Brasiiliast pärit muusikastill, mis alates 1950. aastate lõpust levis laiemalt kogu maailmas, algul džässmuusika stiilina, hiljem ka popmuusika stiilina. Ary Barroso ("Acuarelo do Brasil" ehk "Brazil", 1939) Antonio Carlos Jobim, Heitor Villa-Lobos ("Bachianas brasileiras", 1930-1945), jt. Brasil '66 koos Sérgio Mendes'ega, Jorje Ben, Astrud Gilberto, Joao Gilberto, Sérgio Mendes, Sérgio Mendes e Brasil '66, Carmen Miranda, jt, Brasiilia lauljate loend. - "Bachianas brasileiras. No. 5" (Heitor Villa-Lobos, 1938/45), - "Acuarelo do Brasil" ehk "Brazil" (Ary Barroso, 1939), - "Girl from Epanema", - "Manha do carnaval", - "Mas que nada", - jt. "Bossa nova".
Seirijai vald

Seirijai vald (leedu keeles Seirijų seniūnija) on 2. järgu haldusüksus (vald) Leedus Lazdijai rajooni territooriumil. Valla pindala on 145 km². 2011. aasta seisuga elas vallas 2174 inimest. Valla keskuseks on Seirijai alev, kus 2011. aastal oli 788 elanikku. Vallavanem on Česlova Šmulkštienė. Vald on tänapäevastes piirides XXI sajandi algusest, mil sellega ühendati osa Šlavantai valla külasid. "Arhiivikoopia". Originaali arhiivikoopia seisuga 15. september 2018. Vaadatud 15. septembril 2018.{{netiviide}}: CS1 hooldus: arhiivikoopia kasutusel pealkirjana (link) Seirijų seniūnija. Lazdijų rajono savivaldybė , vaadatud 11.09.2018. 2011 m. surašymas. Lietuvos statistikos departamentas, vaadatud 15.09.2018.
Seirijai

Seirijai on alev Leedus Lazdijai rajoonis, Seirijai valla halduskeskus. Alev asub Sūduva kõrgustikul. Seirijais on gümnaasium, postkontor ja raamatukogu. Vaatamisväärsuseks on sealne aastal 1584 valminud katoliku kirik. Asula nimi tuleneb kolme kilomeetri kaugusel asuvast Seirijise järvest, mis on omakorda nime saanud Seira jõelt. Jatvingi päritolu nimi tähendab algkeeles voolamist, ent teistes balti keeltes tähendab see tüvi segast, sihitult käituvat isikut. Aastail 1383–1398 olid sealsed maad Saksa ordu valduses. Asula kohta pärinevad järgmised teated XVI sajandi algusest, mil Zygmunt I andis sealse piirkonna Jan Kazimierz Sapiehale, kes aga loovutas need õigused kohe Radziwillidele. Toona kuulusid need alad Trakai vojevoodkonda ja Trakai maakonda. Aastaks 1537 oli sinna rajatud kirik, mõisa juurde oli aga kujunenud alev. Reformatsiooni järel kujunes see piirkondlikuks kalvinismi keskuseks. Ka Seirijai praegune kirik oli algselt kalvinistide kirik, mis läks aga aastal 1654 katoliiklaste valdusse. Kalvinistid ehitasid selle kõrvale uue kirikuhoone, mis põles aga aastal 1975 maha. Asula viimane Radziwillidest omanik oli Liudvika Karolina Radvilaitė, kes abiellus kõigepealt Friedrich Wilhelmi noorima poja Ludwigiga ja seejärel Karl III Philippiga. Tema surma järel kujunes Seirijai Brandenburgi kuurvürstide valduseks. Aastal 1795 läks Seirijai kolmandal Poola jagamisel Preisimaa koosseisu ja sealsest mõisast sai riigimõis. Hiljem hakkas see kuuluma Venemaale, kus selle venekeelne nimekuju oli Серее. Aastal 1914 oli alevis ligi 4000 elanikku, neist 3000 olid juudid. 19. septembril 1941 hukkasid Saksa okupatsiooniväed 953 Seirijai juuti. Teise maailmasõja järel tegutsesid alevi ümbruses Leedu metsavennad. Nõukogude perioodil oli Seirijai kohaliku kolhoosi keskasulaks. Koolimaja Seirijai kirik Šeirijai park Puitskulptuuride väljak Alexander Ziskind Maimon – juudi kirjanik Antanas Žmuidzinavičius – Leedu kunstnik Bronius Kazys Balutis – Leedu diplomaat Jacob Robinson – USA poliitik Stanislovas Jančiukas – Leedu moedisainer [1] Aleksandras Vanagas. Lietuvių hidronimų etimologinis žodynas. – Vilnius: Mokslas, 1981. Серее. Энциклопедический словарь Брокгауза и Ефрона, Kd. 29А (58) : Семь озер — Симфония. С.-Петербургъ, 1900., 695 lk. http://www.holocaustatlas.lt/EN/#a_atlas/search//page/1/item/44/ Alev Poola geograafilises sõnastikus Alev portaalis vietoves.Lt
Noragėliai vald

Noragėliai vald (leedu keeles Noragėlių seniūnija) on 2. järgu haldusüksus (vald) Leedus Lazdijai rajooni territooriumil. Valla pindala on 60 km². 2011. aasta seisuga elas vallas 1018 inimest. Valla keskuseks on Noragėliai küla. Vallavanem on Irena Uleckienė . "Arhiivikoopia". Originaali arhiivikoopia seisuga 15. september 2018. Vaadatud 15. septembril 2018.{{netiviide}}: CS1 hooldus: arhiivikoopia kasutusel pealkirjana (link) Noragėlių seniūnija. Lazdijų rajono savivaldybė , vaadatud 11.09.2018. 2011 m. surašymas. Lietuvos statistikos departamentas, vaadatud 11.09.2018.
Noragėliai

Noragėliai on küla Leedus Lazdijai rajoonis, Noragėliai valla halduskeskus. Külas on raamatukogu ja Seirijai kooli filiaal. [1] Küla portaalis vietoves.Lt
Karklė

Karklė (saksa keeles läbi aegade Karkelbeck, Karkelbeek) on küla Leedus Klaipėda rajoonis Kretingalė vallas. Küla asub Läänemere kaldal, seal asub Mereäärse regionaalpargi halduskeskus. Küla on etnograafiline kaitseala. Karklė kuulub Väike-Leedu etnograafilisse piirkonda. Küla territooriumile jääb Olando kepurė nime kandev pank. Karklėt mainitakse esimest korda aastal 1253. XV sajandil hakkas seda läbima Königsbergist Riiga viiv maantee. XVI sajandil tekkis sinna kõrts. Aastal 1778 asutati sealne kool. XIX sajandi keskpaigas ühendati sellega ümbruskonna väiksemad külad, kujunenud asula leedukeelne nimekuju oli Karklininkai. XX sajandi alguseks tegutses külas kaks kõrtsi ja kolm kooli. Aastal 1910 ehitati sinna ka luteri kirik. Aastal 1912 oli seal 906 elanikku. Pärast Leeduga liitmist kandis küla aastani 1938 Karklininkai nime, seejärel sai see tänapäevase nimekuju. Aastal 1954 läks suur osa külast Nõukogude sõjaväe kasutusse ja sinna rajati polügoon. Polügoonile jäänud vanad majapidamised hävitati, hävis ka sealne kirik. Aastal 1959 oli külas veel 321 elanikku, ent aastaks 2001 oli neid sinna jäänud vaid 112. http://statistics.bookdesign.lt/table_125_03.htm?lang=lt#klai_r Martynas Purvinas. Mažosios Lietuvos etnografiniai kaimai. Trakai: Voruta, 2011. 335 lk. Karklininkai. Mažoji lietuviškoji tarybinė enciklopedija, Kd. 2 (K–P). Vilnius, Vyriausioji enciklopedijų redakcija, 1968, 66 lk.  Karklė – pildid, videod ja helifailid Wikimedia Commonsis Küla portaalis vietoves.Lt
EurAsian Scientific Editions

EurAsian Scientific Editions on raamatukirjastus Tallinnas. Kirjastus on välja andnud ingliskeelseid teadusliku sisuga raamatuid. Kirjastusel on kontor ka Hongkongis.
Bitėnai

Bitėnai (saksa keeles vanasti Bittehnen) on küla Leedus Pagėgiai omavalitsuses Lumpėnai vallas. Küla asub Nemunase kaldal, seal asub Rambynase regionaalpargi halduskeskus. Bitėnai kuulub Väike-Leedu etnograafilisse piirkonda. Küla territooriumile jääb Rambynase nime kandev mägi. Vaatamisväärsuseks on ka Martynas Jankuse muuseum. Jankus oli knygnešystė ajal üks juhtivamaid leedukeelsete raamatute väljaandjaid. Küla juures asub Leedu idaosa suurim toonekurgede koloonia. Aastal 2010 rajati sinna alajaam, mille kaudu on Leedu lääne-ja põhjaosa võimalik varustada Kaliningradi oblastis toodetud elektriga. Küla nimi tuleneb preisikeelsest sõnast bitte (tõlkes mesilane). Bitėnai oli vana Nemunase äärne sadamakoht, kus asus ka tavern. Vanasti kandis see nime Bitten, aastani 1785 asus seal kaks küla - Bittenen Uszbittschen ja Bittehnen Schillehnen. Knygnešystė ajal asus seal tähtis leedukeelsete raamatute trükkimise keskus. Asula sai Teises maailmasõjas rängalt kannatada. Sõjategevuse käigus hävis suurem osa küla majadest, ka evakueeriti sealsed elanikud Saksamaale. http://statistics.bookdesign.lt/table_125_07.htm?lang=lt#page https://www.vz.lt/archive/straipsnis/2010/12/30/Bitenu_skirstymo_stotis_ijungta_i_Lietuvos_elektros_per "Arhiivikoopia". Originaali arhiivikoopia seisuga 27. september 2015. Vaadatud 27. septembril 2015.{{netiviide}}: CS1 hooldus: arhiivikoopia kasutusel pealkirjana (link)
Junkur

Junkur (alamsaksa junker, juncherre < junge herr 'noorhärra') oli algselt aadlikust suurmaaomanik Preisimaal, 1864–1917 aga sõjakooli õpilane Venemaal. Viimasega on seotud ka Vene õukonna madalaim tiitel kammerjunkur. Kõnekeeles on junkruks sõna saksakeelse algtähenduse "noorhärra" mõjul nimetatud ka üldiselt noormehi või kavalere. Jonkheer Skvaier "Eesti keele seletav sõnaraamat", "Õigekeelsussõnaraamat" "Võõrsõnade leksikon" "Eesti keele seletav sõnaraamat"
Ilja Nikulin

Ilja Vladimirovitš Nikulin (vene keeles Илья Владимирович Никулин; sündinud 12. märtsil 1982 Moskvas) on Venemaa jäähokimängija, kaitsja. Nikulin hakkas Moskva Dinamos hokit mängima 2000. aastal. Samal aastal valiti ta NHL-i draft '​is Atlanta Thrashersi poolt 31. valikuna, kuid Põhja-Ameerikas pole ta tegelikult mänginud. Aastatel 2005–2015 mängis ta kümme hooaega Kaasani AK Barsis. Seejärel naasis ta Moskva Dinamo. Dünamoga tuli ta Venemaa meistriks hooajal 2004–05 ja Barsiga hooajal 2005–06. Hooaegadel 2008–09 ja 2009–10 võitis ta Barsiga Gagarini karika. Hooajal 2009–10 valiti ta lisaks väljalangemismängude kõige väärtuslikumaks mängijaks. Hooaegadel 2008–09 ja 2012–13 on ta valitud KHL-i hooaja sümboolsesse koosseisu. KHL-i tähtede mängule on ta valitud kokku seitsmel korral. Venemaa jäähokikoondise koosseisus on ta osalenud kaheksatel maailmameistrivõistlustel ning tulnud kolmel korral maailmameistriks. Lisaks kuulus ta Venemaa meeskonda 2010. ja 2014. aasta taliolümpiamängudel. Ilya Nikulin. eliteprospects.com. Vaadatud 15.9.2018 Ilja Nikulin KHL.ru lehel Ilja Nikulin hockeydb.com lehel